钦定古今图书集成/明伦汇编/闺媛典/第064卷 > 詹秉直妻黄氏〈按黄陈及丘以下诸烈闽书合传县志特各立传兹并录之〉
## 钦定古今图书集成/明伦汇编/闺媛典/第064卷 > 詹秉直妻黄氏〈按黄陈及丘以下诸烈闽书合传县志特各立传兹并录之〉

按《莆田县志》：“黄氏，詹秉直妻。嘉靖癸未，流寇猝至，氏
与姑共被获。贼索金帛，拷其姑，甚惨酷。黄号哭愿以
身代，贼杀姑，遂骂贼夺其刀自杀。有司以闻，诏旌之。”

===王原德妻陈氏===按《莆田县志》：“陈氏，王原德妻，寡居二十馀年，广寇侵
境，掠之不去，遂遇害。榕城郑善夫为作《伤哉行》，诏旌
表其门。”